Nobeta Azadîye  ya ke semedê azadîya fîzîkîye ya Rayberê Şarê Kurdî Abdullah Ocalanî  25ê hezîrana 2012yî de bajarê Strasbourgî yê Fransa de dîyaye destpêkerdene hewteyê 561. de dewam kena. No hewte nobete hetê koma cinîyan a Parisî ra ameye dewrgirewte.
Koma cinîyan a Parisî de çalakwanê têgêrayîşê cinîyan Xezale Mamedova, Gulbahare Suleymanoglu û Nurcane Sumbul ca genê.
Çalakwanan eşkerayîya xo de Newroza Abdullah Ocalanî, Têgêrayîşê Azadîye û gerîlayê ke koyan de têkoşîn kenê, pîroz kerde û vat heta azadîya Rayberê Şarê Kurdî çalakîyê înan do dewam bikerê.
